钦定古今图书集成/历象汇编/庶征典/第083卷 > 《观象玩占》 > 《占法》
## 钦定古今图书集成/历象汇编/庶征典/第083卷 > 《观象玩占》 > 《占法》

雹杀飞鸟，君信谗，刑于人。《京房占》曰：“雹毁瓦，破库藏，
损杀马者，人君任小人为政，作威福也。雹下剥木枝
五谷者，上以酷政赋敛而杀人也。”

“雹下多如积雪”者，臣欲弑其君也；“如积冰”者，边将臣
为逆也。

《雹》下极而。者，君私邪，人臣成之也。
“雹下生芒”者，人君纵欲害人也。

“雹下而大风”者，君罚过度也。

两军相持而天雨雹者，视风雨之所发者胜，所逆者
败。

“《师》行”而遇雨雹者，天不顺也，不避必败。

正月雨雹，臣逆君命，大臣有暴死者。二月雨雹，大臣
专政。三月雨雹，君威大猛。四月雨雹，民不安。秋禾伤，
臣专命。五月雨雹，万物风夭，人灾，米贵。六月雨雹，杀
鸡鹁。人主任小人，臣不用命，民不安。七月、八月雨雹，
杀物，臣不忠。九月雨雹，不利牛马至。地不化，臣为奸。
冬雨雹，臣违命。一曰：“大臣殃。”

《天镜》曰：“夏多雨雹，民饥。”

“雹下如珠”，人君欲害人民之甚也。“雹下如藜”实人君
侮慢民庶。

“雹伤禾稼，折木。”政在大臣。天数频雨雹，亦兵之象也。